b'\n_START_ARTICLE_\nNovej\xc5\xa1a potni\xc5\xa1ka letala\n_START_PARAGRAPH_\nTrenutno je na trgu veliko razli\xc4\x8dnih proizvajalcev letal: evropski Airbus, ameri\xc5\xa1ki Boeing, brazilski Embraer, kanadski Bombardier, ruski Suhoj, Irkut, Ilju\xc5\xa1in, rusko-ukrajinski Antonov, kitajski COMAC, japonski Mitsubishi, francosko-italijanski ATR in \xc5\xa1e nekaj manj\xc5\xa1ih. Irkut, COMAC in Mitsubishi trenutno \xc5\xa1e nimajo operativnih letal v uporabi (marec 2014). Bombardier in ATR proizvajata tudi turbopropelerska letala._NEWLINE_\xc5\xa0tevilo komercialnih potni\xc5\xa1kih letal v uporabi in proizvodnji se konstantno pove\xc4\x8duje. V prihodnosti bo precej ve\xc4\x8d izdelovalcev manj\xc5\xa1ih ozkotrupnih letal v razredu do 150 sede\xc5\xbeev, novi \xc4\x8dlani bodo Embraer, Bombardier,COMAC, Irkut, Suhoj. Skoraj vsa novej\xc5\xa1a reaktivna letala imajo motorje name\xc5\xa1\xc4\x8deno pod krili, izjema je le Canadair Regional Jet in Comac ARJ21. Antonov An-148 ima edini visoka krila._NEWLINE_Manj\xc5\xa1a reaktivna letala s pod 70-80 sede\xc5\xbei so skoraj izginila s trga, medtem ko turbupropelerska letala, kot je ATR 72, do\xc5\xbeivljajo manj\xc5\xa1o renesanso zaradi ekonomi\xc4\x8dnosti. \xc5\xa0tudirajo se tudi ve\xc4\x8dji in hitrej\xc5\xa1i 100 sede\xc5\xbeni turbopropi._NEWLINE_Vsi proizvajalci proizvajajo dvomotorna letala, izjema sta le A380 in Boeing 747-8. Sicer je manj kot 4% dobavljenih Airbusa in Boeinga v letu 2013 \xc5\xa1tirimotornih.\n_START_SECTION_\nOzkotrupna letala\n_START_PARAGRAPH_\nTudi na tem trgu vlada duopol Airbus/Boeing z A320 in 737. Na leto vsak proizvajalec dobavi 400-500 ozkotrupnih letal. V prihodnosti bo na tem trgu prisotnih ve\xc4\x8d letal kot so Bombardier, Irkut MS-21, COMAC C919 in Embraer E-Jet E2. A320NEO je rekorder po \xc5\xa1tevilo naro\xc4\x8dil, do leta 2014 je zbral 2500 naro\xc4\x8dil, Boeing 737 MAX pa 1800. Naro\xc4\x8dil za vse druge skupaj je okrog 1000. A320NEO in 737MAX bosta v bistvu stara aluminijasta letala z novimi motorji in novimi wingleti, podobno bo tudi Embraer E-Jet E2 in zadnje serije CRJ, ki je pove\xc4\x8dana verzija starih letal. Bombardier in Irkut MS-21 sta povsem nova dizajna in bosta veliko uporabljala kompozitne materiale, C919 v manj\xc5\xa1em obsegu, Mitsubishi Regional Jet pa bo ve\xc4\x8dinoma aluminijast, prav tako pove\xc4\x8dani Suhoj Superjet 130. Tupoljev je tudi razvijal manj\xc5\xa1e aluminijasto regionalno letalo Tu-334, ki so ga potem preklicali.\n_START_SECTION_\nProizvajalci motorjev\n_START_PARAGRAPH_\nZanimivo je, da bo Pratt & Whitney PW1000G, turboventilatorski motor z reduktorjem opcija na skoraj vseh zgoraj omenjenih letalih, razen 737MAX. MAX bo imel nov motor CFM International LEAP, ki bo opcija tudi na A320NEO.\n_START_SECTION_\n\xc5\xa0irokotrupna letala\n_START_PARAGRAPH_\nPri trgu velikih \xc5\xa1irokotrupnih je skoraj popolen duopol Airbus/Boeing, vsak si lasti pribli\xc5\xbeno polovico trga. \xc5\xa0tevilo \xc5\xa1irokotrupnih letal je okrog 3-4 manj\xc5\xa1e kot ozkotrupnih. Na leto vsak proizvajalec dobavi 140-200 velikih potni\xc5\xa1kih letal. Ozkotrupna letala letijo tudi dalj\xc5\xa1e lete in ve\xc4\x8d vzletov in pristankov na dan, zato je \xc5\xa1tevilo nesre\xc4\x8d \xc5\xa1irokotrupnih letal zelo majhno. \xc5\xa0irokotrupna letala imajo po navadi \xc4\x8dez 200 sede\xc5\xbeev v trirazredni konfiguraciji.\n_START_SECTION_\nAirbus\n_START_PARAGRAPH_\nAirbus proizvaja najve\xc4\x8dje potni\xc5\xa1ko letalo A380, dvomotornega A330, ki se \xc5\xa1e vedno dobro prodaja (1310 naro\xc4\x8dil, 250 neizpolnjenih), \xc5\xa1tirimotorni A340 sicer ni ve\xc4\x8d v proizvodnji. V bli\xc5\xbenji prihodnost se bo \xc5\xa1e pridru\xc5\xbeil kompozitni A350XWB, ki bo nasledil A330 in A340. A350 je na voljo v ve\xc4\x8d razli\xc4\x8dicah z 250-350 v trirazredni konfiguraciji in bo tekmoval z Boeingom 787, ki je v povpre\xc4\x8dju malo manj\xc5\xa1i. Ve\xc4\x8dja verzija A350-1000 z 350 sede\xc5\xbei v treh razredih pa z 777X. A350 ima 810 naro\xc4\x8dil (marec 2014). Airbus je sicer preklical tovorno verzijo A380F (150 ton tovora), ki je neuspe\xc5\xa1no tekmoval z Boeing 747-8F, ki ima kapaciteto 140 ton. Airbus A380 ima 324 naro\xc4\x8dil (marec 2014) od tega 200 neizpolnjenih. V prihodnosti bo program dosegel rentabilnost, Airbus je moral zaradi dveletne zamude pla\xc4\x8dati velike kompenzacije letalskim dru\xc5\xbeba. V prihodnosti ga bodo modernizirali z novimi motorji in verjetno tudi pove\xc4\x8dali. A380-800 krilo je bilo sicer zasnovano za te\xc5\xbejo razli\xc4\x8dico A380-900, ki je \xc5\xa1e niso izdelali.\n_START_SECTION_\nBoeing\n_START_PARAGRAPH_\nBoeing proizvaja trenutno najdalj\xc5\xa1e letalo na svetu Boeing 747-8, ki je v bistvu 747-400 z novim krilom in novimi motorji GEnx. Ima prostora za 450 potnikov v treh razredih. Zbral je sorazmerno malo naro\xc4\x8dil 120 (51 potni\xc5\xa1kih in 59 tovornih). Zelo je uspe\xc5\xa1en najve\xc4\x8dji dvomotornik na svetu 350-tonski Boeing 777, predvsem zadnja in najve\xc4\x8dja verzija 777-300ER. 777 bodo v prihodnosti ga bodo \xc5\xa1e pove\xc4\x8dali v 777X (777-8X in 777-9X). Slednji bo imel 416 sede\xc5\xbeev potnikov v tri razredni konfiguraciji, bo pa malce la\xc5\xbeji kot predhodnik. Vse verzije 777 so zbrale okrog 1550 naro\xc4\x8dil (marec 2014), od tega 380 \xc5\xa1e neizpolnjenih,. Leta 2011 je vstopilo v uporabo prvo kompozitno potni\xc5\xa1ko letalo Boeing 787 Dreamliner in je zbral 1030 naro\xc4\x8dil, od tega 122 dobavljenih (marec 2014)._NEWLINE_Zanimivo je, da bosta \xc5\xa1irokotrupna Boeing 787 in A350 uporabljala v veliki meri kompozitne materiale, medtem ko bosta manj\xc5\xa1a Airbus A320NEO in Boeing 737 MAX \xc5\xa1e vedno aluminijasta, uporabljala bosta nove motorje CFM International LEAP in Pratt & Whitney PW1000G.\n_START_SECTION_\nDrugi\n_START_PARAGRAPH_\nEdino drugo \xc5\xa1irokotrupno potni\xc5\xa1ko letalo v proizvodnji (v nekaj primerkih) je ruski \xc5\xa1tirimotorni Ilju\xc5\xa1in Il-96, ki ima le 33 naro\xc4\x8dil, od tega 10 neizpolnjenih (marec 2014). Edino drugo \xc5\xa1irokotrupno letalo v proizvodnji je tovorni Ilju\xc5\xa1in Il-76, v prihodnosti bodo mogo\xc4\x8de ponovno izdelali v maloserijski proizvodnji tovorni Antonov An-124 Ruslan z novimi motorji.'